7000 Fairweather Park Loop, Anchorage, AK 99518 (MLS #19-9447) :: RMG Real Estate Network | Keller Williams Realty Alaska Group
MLS #: 19-9447
7000 Fairweather Park Loop Anchorage, AK 99518 Les Nations: Amazon.de: Musik
Audio-CD, Doppel-CD, 5. März 1991
StaierAudio CDEUR 37,84 Weiter
Amazon Bestseller-Rang: Nr. 141.449 in Musik (Siehe Top 100 in Musik) Rowers slaan baba erg | Farm Murders
April 23, 2010, 6:18 pm
Polisiebeamptes gister by die huis waar ’n baba en haar oppasser in Johannesburg erg deur rowers aangerand is.Foto: Lauren Mulligan
André Damons en Magdel Fourie
’n Jaar oue baba veg om haar lewe nadat rowers haar en haar oppasser so erg in haar ouerhuis in Robindale, Randburg, aangerand het dat sy opgehou asemhaal het.
Die aanvallers het die oppasser, in haar 30’s, na bewering in die voorhuis van die huis in Rooseveltstraat oorval.
Hulle het haar erg aangerand voordat hulle die baba, Marizaan Kruger, ook getakel het.
Beeld het verneem die meisietjie het veelvuldige skedelbreuke opgedoen.
Volgens me. Vanessa Jackson, ER24-woordvoerder, het die vrou verskeie oop wonde aan die kop gehad en die baba talle wonde oor die lyf.
“Die vrou en die baba het verskriklik baie gebloei. Die vrou het bloed aan die kop, arms en hande gehad, maar die baba was meer kritiek,” het sy gesê.
Hulle was alleen tuis toe die mans toegeslaan het.
Me. Madelein Kruger, die baba se ma, het die grusame ontdekking gemaak toe sy omstreeks 13:00 van die werk af tuisgekom het.
Toe sy die deur oopmaak, het sy net bloed gesien en die huiswerker vasgebind gekry. Sy was bewusteloos.
Dit is nie bekend waar in die huis die baba was nie.
Volgens lt.kol. Eugene Opperman, polisiewoordvoerder, is dit onbekend hoeveel aanvallers daar was en hoe hulle toegang tot die huis verkry het.
Hy kon ook nie sê waarmee hulle aangerand is nie.
Me. Olga Rossouw, wat oorkant die Kruger-gesin woon, het aan Beeld vertel Kruger het kort ná 13:00 by háár huis ingehardloop met die bebloede, pap babatjie in haar arms.
“Ollie, Ollie, wat moet ek doén,” het sy huilend aan Rossouw geskreeu.
Die kind het nie asemgehaal nie en sy het ’n groot wond bokant die regteroog gehad.
Rossouw het die noodknoppie gedruk wat aan Piranha Security, ’n plaaslike veiligheidsmaatskappy, verbind is.
Enkele minute later het hul nooddienswerkers op die toneel aangekom en onmiddellik die baba geresussiteer, het sy vertel.
Mnr. Allan Stott, besturende direkteur van Piranha Security, het gesê nadat die baba weer begin asemhaal het, het hulle haar in ’n noodvoertuig gelaai en na die hospitaal gehaas.
“Op pad soontoe het sy twee keer opgehou asemhaal en moes hulle haar telkens weer resussiteer,” het Rossouw vertel.
“Wie sal so iets doen aan ’n klein, weerlose ou babatjie?”
ER24 het die oppasser daarna na ’n ander hospitaal geneem vir behandeling. Haar identiteit kon teen druktyd nie vasgestel word nie.
Opperman het die aanvallers as “lafaards” uitgekryt.
“Net lafaards val vroue en eenjarige babas aan. Dis hoekom ons alles gaan omkrap wat omgekrap moet word om dié lafaards te kry,” het Opperman gesê.
Beeld het verneem me. Kruger is so erg geskok dat sy nie met die polisie kon praat nie. Sy is later ook hospitaal toe.
Sover bekend, word slegs ’n skootrekenaar en modem uit die huis vermis.